Príloha č. 2

Vyhlásenie Slovenskej republiky o prijatí záväzkov z Európskej sociálnej charty (revidovanej) Rady Európy z roku 1996

Pri uložení ratifikačnej listiny robí Slovenská republika vyhlásenie v tomto znení:

A. časť

V súlade s článkom A odsekom 1 písm. b), článkom A odsekom 2 a článkom B Európskej sociálnej charty (revidovanej) Rady Európy z roku 1996 sa Slovenská republika považuje za viazanú týmito ustanoveniami Európskej sociálnej charty (revidovanej) Rady Európy z roku 1996:

„Článok 1 Právo na prácu (odseky 1 - 4), 
Článok 5 Právo organizovať sa,
Článok 6 Právo kolektívne vyjednávať (odseky 1 - 4), 
Článok 7 Právo detí a mladistvých na ochranu (odseky 1 - 10), 
Článok 12 Právo na sociálne zabezpečenie (odseky 1 - 4), 
Článok 13 Právo na sociálnu a lekársku pomoc (odseky 1 - 3), 
Článok 16 Právo rodiny na sociálnu, právnu a hospodársku ochranu,
Článok 19 Právo migrujúcich pracovníkov a ich rodín na ochranu a pomoc (odseky 1, 4 písm. a) a b), 5, 6, 7, 9 a 11),
Článok 20 Právo na rovnaké príležitosti a na rovnaké zaobchádzanie vo veciach zamestnania a povolania bez diskriminácie na základe pohlavia (písm. a) až d))“.

B. časť

V súlade s článkom A odsekom 1 písm. c), článkom A odsekom 2 a článkom B Európskej sociálnej charty (revidovanej) Rady Európy z roku 1996 sa Slovenská republika považuje za viazanú týmito ďalšími ustanoveniami Európskej sociálnej charty (revidovanej) Rady Európy z roku 1996:

„Článok 2 Právo na riadne podmienky práce (odseky 1 - 7), 
Článok 3 Právo na bezpečné a zdravé pracovné podmienky (odseky 1 - 4), 
Článok 4 Právo na primeranú odmenu (odseky 1 - 5), 
Článok 8 Právo zamestnaných žien na ochranu materstva (odseky 1 - 5), 
Článok 9 Právo na poradenstvo pri voľbe povolania, 
Článok 10 Právo na odborné vzdelávanie a prípravu (odseky 1 - 5), 
Článok 11 Právo na ochranu zdravia (odseky 1 - 3), 
Článok 14 Právo na prospech zo sociálnych služieb (odseky 1 a 2), 
Článok 15 Právo osôb so zdravotným postihnutím na nezávislosť, na sociálnu integráciu a na účasť na živote spoločnosti (odseky 1 a 2), 
Článok 17 Právo detí a mladistvých na sociálnu, právnu a hospodársku ochranu (odseky 1 a 2), 
Článok 18 Právo vykonávať zárobkovú činnosť na území ostatných zmluvných strán (odseky 1, 2, 4),
Článok 21 Právo na informácie a na konzultácie (písm. a) a b)),
Článok 22 Právo zúčastňovať sa na určovaní a zlepšovaní pracovných podmienok a pracovného prostredia (písm. a) až d)),
Článok 23 Právo starších osôb na sociálnu ochranu (prvá zarážka písm. a) a b), druhá zarážka písm. a) a b) a tretia zarážka),
Článok 24 Právo na ochranu v prípadoch skončenia zamestnania (písm. a) a písm. b)),
Článok 25 Právo pracovníkov na ochranu ich nárokov v prípade platobnej neschopnosti svojho zamestnávateľa,
Článok 26 Právo na dôstojnosť pri práci (odseky 1 a 2),
Článok 27 Právo pracovníkov s rodinnými zodpovednosťami na rovnaké príležitosti a na rovnaké zaobchádzanie (odseky 1, 2 a 3),
Článok 28 Právo zástupcov pracovníkov na ochranu v podniku a na uľahčenie podmienok na výkon ich činností, ktoré sa im poskytujú (písm. a) a písm. b)),
Článok 29 Právo na informácie a na konzultácie v postupoch hromadného prepúšťania,
Článok 30 Právo na ochranu pred chudobou a sociálnym vylúčením (písm. a) a písm. b))“.